Diari Oficial de la Generalitat Valenciana


Sumari del DOGV 9620, del 19-06-2023 (2023/6829)

Extracte de la Resolució de 13 de juny de 2023, rectoral de la Universitat Miguel Hernández d'Elx, per la qual es convoca el premi científic «Remedios Caro Almela d'Investigació en Neurobiologia del Desenvolupament de 2023».
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9620

Data del DOGV
:   19-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6829


Data del document
:   13-06-2023

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * Universitat Miguel Hernández d'Elx
    * distinció honorífica

Extracte de la Resolució de 13 de juny de 2023, rectoral de la Universitat Miguel Hernández d'Elx, per la qual es convoca el premi científic «Remedios Caro Almela d'Investigació en Neurobiologia del Desenvolupament de 2023». [2023/6829]  
BDNS (identif.): 703077.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/703077)  
  
Primer. Persones beneficiàries  
Investigadors dedicats a l'estudi en l'àmbit de la neurobiologia del desenvolupament des de qualsevol perspectiva que hagen fet aportacions científiques significatives en aquest camp, que hagen realitzat el seu treball dels últims anys en qualsevol país europeu i que hagen desenvolupat en un d'aquests la seua actual labor investigadora. Han de trobar-se en un període de la seua carrera científica ascendent i d'alta productivitat.  
  
Segon. Objecte  
Premi científic 2023 «Remedios Caro Almela d'Investigació en Neurobiologia del Desenvolupament», amb la finalitat de recompensar la labor científica d'un investigador dedicat a l'estudi en el camp de la neurobiologia del desenvolupament i que desenvolupe la seua activitat investigadora a Europa.  
  
Tercer. Bases reguladores  
https://boumh.umh.es/files/2023/06/RR\_01516\_2023.pdf  
  
Quart. Quantia  
El premi s'atorga amb caràcter bianual, té caràcter individual i es pot dividir com a màxim entre dos candidats. L'assignació de la quantia de caràcter individual és de 25.000,00 euros, mentre la quantia que es percebrà entre dos candidats serà de 12.500,00 euros cadascun.  
  
  
Cinqué. Termini de presentació de sol·licituds  
El termini de presentació de sol·licituds s'obrirà l'endemà de la data de publicació de l'extracte de la convocatòria en el Diari Oficial de la Generalitat Valenciana (DOGV) i se tancarà el 30 de juny de 2023.  
  
  
Sisé. Altres dades  
Els candidats poden concórrer al premi mitjançant sol·licitud individual o ser presentats per institucions públiques i privades o per altres científics de reconeguda solvència.  
La sol·licitud ha de ser realitzada únicament en anglés i inclourà una relació de mèrits, així com una llista de les seues cinc publicacions més destacades. S'hi adjuntarà també un curriculum vitae complet.  
Les sol·licituds s'han d'adreçar al director de l'Institut de Neurociències, en les oficines de Registre de la UMH o mitjançant les vies que estableix l'article 16 de la Llei 39/2015 d'1 d'octubre, del procediment administratiu comú de les administracions públiques. La presentació en el registre electrònic de la UMH s'ha de fer a través de la Seu Electrònica, accedint al tràmit Instància general que es troba disponible en l'enllaç següent:   
https://sede.umh.es/ca/procedimientos/instancia-general/  
El premi és atorgat per un jurat científic que presideix el rector de la UMH o, si no és possible, el vicerector d'Investigació de la UMH, i del qual formen part el director de l'Institut de Neurociències i quatre científics de reconegut prestigi internacional, triats pel Consell Assessor de la Càtedra, un dels quals actua com a secretari. La decisió del jurat és inapel·lable.  
  
Elx, 13 de juny de 2023.-El rector: Juan José Ruiz Martínez.